ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
பெகாசஸ் உளவு மென்பொருள் மூலம் போன் ஒட்டு கேட்பு புகாருக்கு ஆதாரம் இல்லை: மாநிலங்களவையில் தகவல் தொழில்நுட்ப அமைச்சர் அறிக்கை
பெகாசஸ் உளவு மென்பொருள் மூலம் போன் ஒட்டு கேட்பு புகாருக்கு ஆதாரம் இல்லை என மாநிலங்களவையில் தகவல் தொழில்நுட்ப அமைச்சர் இன்று அறிக்கை தாக்கல் செய்து பேசினார்.
பெகாசஸ் உளவு மென்பொருள் மூலம் சிலரது போன் எண்கள் ஒட்டு கேட்கப்பட்டதாக, ஊடகம் ஒன்றில் கடந்த ஜூலை 18ம் தேதி வெளியான தகவல் குறித்து மாநிலங்களவையில் மத்திய மின்னணு மற்றும் தகவல் தொழில்நுட்ப அமைச்சர் திரு அஸ்வினி வைஷ்ணவ் இன்று அறிக்கை தாக்கல் செய்து பேசியதாவது:
“மாண்புமிகு மாநிலங்களவை தலைவர் அவர்களே,
பெகாசஸ் ஸ்பைவேரை பயன்படுத்தி சில நபர்களின் தொலைபேசிகள் வேவு பார்க்கப்படுவதாக வெளியான செய்திகள் குறித்து நான் விளக்கமளிக்க விரும்புகிறேன்.
மிகவும் பரபரப்பான செய்தி ஒன்று இணையதளம் ஒன்றில் வெளியிடப்பட்டது.
அந்த செய்தியில் பல்வேறு குற்றச்சாட்டுகள் போகிற போக்கில் வைக்கப்பட்டிருந்தன.
கூட்டமைப்பு ஒன்றுக்கு 50,000 தொலைபேசி எண்களுடன் கூடிய தரவுதளத்துக்கான அணுகல் கிடைத்திருப்பதே இச்செய்திக்கான அடிப்படை. இந்த தொலைப்பேசி எண்களுடன் தொடர்புடைய நபர்கள் உளவு பார்க்கப்படுகிறார்கள் என்பதே குற்றச்சாட்டு ஆகும். அதே சமயம், கீழ்கண்டவாறு அந்த செய்தியில் குறிப்பிடப்பட்டிருந்தது:
“தரவில் இருந்த எண்ணுக்கான தொலைப்பேசி பெகாசஸ்ஸால் பாதிக்கப்பட்டுள்ளதா அல்லது ஹேக் செய்வதற்கான முயற்சி செய்யப்பட்டதா என்று தெரிவிக்கப்படவில்லை.
ஹேக் செய்வதற்கான முயற்சி செய்யப்பட்டதா அல்லது வேவு பார்க்கப்பட்டதா என்பதை தொலைப்பேசியை தொழில்நுட்ப ஆய்வுக்கு உட்படுத்தாமல் கூறமுடியாது.”
எனவே, தரவில் எண் இருக்கும் காரணத்தாலேயே வேவு பார்க்கப்பட்டதாக பொருள் கிடையாது என்று அந்த செய்தியே கூறுகிறது.
தேசிய பாதுகாப்பு, குறிப்பாக பொது அவசரம் மற்றும் பொதுமக்களின் பாதுகாப்பின் காரணமாக, மத்திய மற்றும் மாநில முகமைகளால் மின்னணு உபகரணங்களை சட்டப்பூர்வமாக கண்காணிப்பதற்கு நன்கு நிறுவப்பட்ட முறை இந்தியாவில் உள்ளது. இந்திய தந்தி சட்டம், 1885-ன் பிரிவு 5 மற்றும் தகவல் தொழில்நுட்ப சட்டம், 2020-ன் 69-ம் பிரிவின் கீழ் மின்னணு உபகரணங்களை சட்டப்பூர்வமாக கண்காணிப்பதற்கான வேண்டுகோள்கள் வைக்கப்பட வேண்டும்.
மாண்புமிகு மாநிலங்களவை தலைவர் அவர்களே,
நிறைவாக நான் கூற விரும்புவது என்னவென்றால்:பட்டியலில் உள்ள எண்கள் வேவுபார்க்கப்பட்டனவா என்பது கூற இயலாது என்று செய்தியை வெளியிட்டவர் கூறுகிறார்.வேவு பார்க்க பயன்படுத்தப்பட்டதாக கூறப்படும் தொழில்நுட்பத்தின் உரிமையாளர் நிறுவனம் குற்றச்சாட்டுகளை முற்றிலும் மறுத்துள்ளது.சட்டப்பூர்வமில்லா வேவுபார்த்தல் நடைபெறாமல் இருப்பதை நமது நாட்டின் நன்கு நிறுவப்பட்ட செயல்முறைகள் உறுதி செய்கின்றன.
மாண்புமிகு மாநிலங்களவை தலைவர் அவர்களே,
இந்த விஷயத்தை தர்க்க கண்ணோட்டத்தோடு நாம் அணுகினால், இந்த பரபரப்புக்கு ஆதாரம் இல்லை என்பது நன்கு புலப்படும்.
நன்றி, மாண்புமிகு மாநிலங்களவை தலைவர் அவர்களே.”
----
(Visitor Counter : 310
பிரதமர் அலுவலகம்
மகாத்மா காந்தி நினைவுநாள், பிரதமர் அஞ்சலி
மகாத்மா காந்தியின் நினைவு நாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்.
மகாத்மா காந்தியின் நினைவு நாளில், அவர் காட்டிய அகிம்சை பாதையை நாம் அர்ப்பணிப்புடன் தொடருவோம் என்ற உறுதியுடன், அவர் கடைபிடித்த விழுமியங்களையும் பின்பற்றுவோம் என்று பிரதமர் கூறியுள்ளார்.
பெண்கள் மற்றும் குழந்தை நலன் அமைச்சகம்
மனநலம் பாதித்த குழந்தைகளுக்குச் சான்றிதழ்கள்
மாற்றுத்திறனாளிகள் உரிமைகள் குறித்த விதிமுறைகளை, மத்திய அரசு கடந்த 2017ம் ஆண்டு வெளியிட்டதாக, மாற்றுத்திறனாளிகளுக்கான அதிகாரம் அளித்தல் துறை தெரிவித்துள்ளது. மேலும், அறிவுசார் இயலாமை உட்பட பல வகையான இயலாமைகளை மதிப்பீடு செய்வதற்கான வழிகாட்டுதல்களை மத்திய அரசு கடந்த 2018ம் ஆண்டு ஜனவரி 4ம் தேதி அறிவித்துள்ளது. இதில் கடந்த 2020ம் ஆண்டு சில திருத்தங்கள் செய்யப்பட்டன. இதன்படி மதிப்பீடு செய்து மாநிலங்கள் / யூனியன் பிரதேசங்களில் உள்ள மருத்தவ அதிகாரிகள் சான்றிதழ்களை வழங்க வேண்டும். இதற்கான மருத்துவ ஆணையத்தில் மனநல மருத்துவர்கள் சேர்க்கப்பட்டுள்ளனர். 40 சதவீதத்துக்கு அதிகமான அளவில் இயலாமை உடைய நபர்களை, இயலாதவர்களாக தேசிய மனநல மற்றும் மூளைநரம்பியல் மையம்  கருதுகிறது. இதுபோன்ற குழந்தைகளுக்கு சமக்ரா சிக்ஸா திட்டம் மூலம் பள்ளிக் கல்வி அளிக்கப்படுகிறது.
மாநிலங்களவையில் இன்று எழுத்துபூர்வமாக பதில் அளித்த மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி இத்தகவலை தெரிவித்தார்.
மேலும் விவரங்களுக்கு இந்த ஆங்கிலச் செய்தி குறிப்பை காணவும்:
https://pib.gov.in/PressReleasePage.aspx?PRID=1794750
-----
(Visitor Counter : 118
விவசாயத்துறை அமைச்சகம்
வேளாண்மை மற்றும் அதன் சார்பான துறைகளில் இந்தியா மற்றும் லெபனான் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
வேளாண்மை மற்றும் அதன் சார்பான துறைகளில் இந்தியா மற்றும் லெபனான் இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
வேளாண் துறையிலான இந்த ஒத்துழைப்பு இரு நாடுகளுக்கும் பயனளிக்கும். இரு நாடுகளிலும் உள்ள சிறந்த வேளாண் நடைமுறைகளைப் புரிந்துகொள்ளவும், விவசாயிகளின் உற்பத்தித் திறனை அதிகரிக்கவும் சர்வதேச சந்தையில் சிறந்து விளங்கவும் இந்த ஒப்பந்தம் துணை புரியும்.
உலகெங்கும் உள்ள சிறந்த சந்தை மற்றும் விவசாய நடைமுறைகளைத் தெரிந்துகொண்டு விவசாய உற்பத்தி மற்றும் உற்பத்தித் திறனை அதிகரிக்க இந்த புரிந்துணர்வு ஒப்பந்தம் பயன்படும். இந்த ஒப்பந்தம் உற்பத்தியை அதிகரிக்க புது முயற்சிகள் மற்றும் தொழில்நுட்பங்களை கொண்டுவந்து உணவு பாதுகாப்பினை பலப்படுத்த வழிவகுக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 42.78 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,05,03,166 பேர் குணமடைந்துள்ளனர்.
குணமடைந்தவர்களின் விழுக்காடு 97.35 சதவீதமாகும்.
கடந்த 24 மணி நேரத்தில் 35,087 பேர் குணமடைந்துள்ளனர்.
கடந்த 24 மணி நேரத்தில் 39,097 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,08,977 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.31 சதவீதமாகும்.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.22 சதவீதமாக உள்ளது.
தினசரி தொற்று உறுதி வீதம் தொடர்ந்து 33 நாட்களாக 3 சதவீதத்திற்கும் குறைவாக, 2.40 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 45.45 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738418
நுகர்வோர் நலன், உணவு மற்றும் பொது விநியோகம் அமைச்சகம்
தமிழகம் உள்ளிட்ட மாநிலங்களில் விறுவிறுப்பாக நடைபெறுகிறது காரீப் பருவத்திற்கான உணவு தானியங்களின் கொள்முதல்
காரீப் 2020-21 பருவத்தில், தமிழகம், பஞ்சாப், ஹரியானா, உத்தரப் பிரதேசம், தெலங்கானா, உத்தராகண்ட், சண்டிகர், ஜம்மு காஷ்மீர், கேரளா, குஜராத், ஆந்திரப் பிரதேசம், சட்டீஸ்கர், ஒடிசா, மத்திய பிரதேசம், மகாராஷ்டிரா, பிகார், ஜார்க்கண்ட், அசாம், கர்நாடகா மற்றும் மேற்கு வங்காளத்தில் கடந்த 19.01.2021 வரை, 572.32 இலட்சம் மெட்ரிக் டன் நெல் கொள்முதல் செய்யப்பட்டுள்ளது.
இது கடந்த ஆண்டு, இதே காலத்தின் கொள்முதலை விட 23.70 சதவீதம் அதிகமாகும். இந்த கொள்முதல் மூலம் 81.14 இலட்சம் விவசாயிகள், ரூ.108054.40 கோடி குறைந்தபட்ச ஆதரவு விலையைப் பெற்றுள்ளனர்.
மேலும் தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான், ஆந்திரப் பிரதேசத்திலிருந்து குறைந்தபட்ச ஆதரவு விலையில் 51.66 இலட்சம் மெட்ரிக் டன் பருப்பு, எண்ணெய் வித்துக்களைக் கொள்முதல் செய்ய ஒப்புதல் வழங்கப்பட்டுள்ளது.
தமிழகம், மகாராஷ்டிரா, குஜராத், ஹரியானா, ராஜஸ்தானிலிருந்து கடந்த 19.01.2021 வரை 298034.22 மெட்ரிக் டன் பாசி பயறு, உளுந்து, நிலக்கடலை, சோயா பீன்ஸ் ஆகியவற்றை அரசு கொள்முதல் செய்துள்ளது. இதன் மூலம் 159929 விவசாயிகள், ரூ. 1619.93 கோடி குறைந்தபட்ச ஆதரவு விலையைப் பெற்றுள்ளனர்.
இதே போல் தமிழ்நாடு மற்றும் கர்நாடகாவிலிருந்து கடந்த 19.01.2021 வரை 5089 மெட்ரிக் டன் கொப்பரைத் தேங்காய், 3961 விவசாயிகளிடமிருந்து கொள்முதல் செய்யப்பட்டுள்ளது. இதன் மூலம் விவசாயிகளுக்கு ரூ. 52.40 கோடி குறைந்தபட்ச ஆதரவு விலை கிடைத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1690461
PIB Headquarters
அஞ்சல் குறை தீர்க்கும் நாள் கூட்டம்
அஞ்சல் துறையின் சென்னை வடக்கு கோட்ட குறைதீர்க்கும் நாள் கூட்டம் 13.05.2020 அன்று நடைபெறவுள்ளது. இக்கூட்டம் அன்று 11.00 மணிக்கு புது எண்: 5, பழைய எண்: 3, நான்காவது மாடி, எத்திராஜ் சாலை, எழும்பூர், சென்னை – 600 008-ல் உள்ள முதுநிலை கண்காணிப்பாளர் அலுவலகத்தில் நடத்தப்படவுள்ளது. சென்னை வடகோட்டத்திற்கு உட்பட்ட அஞ்சல் துறை சேவை சம்பந்தமான தங்களது குறைகளைக் கடிதம் வாயிலாக 09.03.2020-க்குள் இவ்வலுவலகத்துக்கு வந்து சேரும் வண்ணம் அனுப்புமாறு கேட்டுக் கொள்ளப்படுகிறார்கள்.
சென்னை வடக்கு அஞ்சல் கோட்ட முதுநிலை கண்காணிப்பாளர் வெளியிட்ட செய்திக்குறிப்பு இதனைத் தெரிவிக்கிறது.
ரெயில்வே அமைச்சகம்
2021: உள்கட்டமைப்பை வலுப்படுத்தியது மத்திய ரயில்வே.
உள்கட்டமைப்பை வலுப்படுத்தவும், பயணிகளின் வசதிக்காகவும் மத்திய ரயில்வே பல நடவடிக்கைகளை மேற்கொண்டது.
உள்கட்டமைப்பு பணிகளை மேம்படுத்தவும், கொரோனாவுக்கு எதிரான போராட்டத்தில் பயணிகளின் வசதிகளை அதிகரிக்கவும் இந்த ஆண்டில் கவனம் செலுத்தப்பட்டது.
கொவிட்-19 பெருந்தொற்று காரணமாக நிறுத்தப்பட்ட புறநகர் மற்றும் நீண்ட தூர ரயில் சேவைகள், மும்பை மண்டலத்தில் தற்போது படிப்படியாக மீண்டும் தொடங்கப்பட்டு கொவிட் தொற்றுக்கு முந்தைய நிலையில் இயங்கி கொண்டிருக்கின்றன.
சரக்கு போக்குவரத்து செயல்பாடுமத்திய ரயில்வே, முதல் முறையாக ஒரே மாதத்தில் 7 மில்லியன் டன் சரக்குகளை கையாண்டு சாதனை படைத்தது. இதற்கு முன் 2021 மார்ச் மாதம் படைக்கப்பட்ட 6.96 மில்லியன் டன்கள் என்ற சாதனையை கடந்தது .கடந்த ஆண்டில் கிசான் ரயில்கள் 770 பயணங்களை மேற்கொண்டன. அறிமுகம் செய்யப்பட்டதில் இருந்து 900 பயணங்களை கிசான் ரயில்கள் முடித்துள்ளன.
ரயில் சேவைகள்துறைமுக வழித்தடத்தில் 12 ஏசி மின்சார ரயில்கள் அறிமுகம் செய்யப்பட்டன.சலிஸ்காவ்ன் - துலே வழித்தடத்தில் மின்சார ரயில் சேவைகள்2021ம் ஆண்டில் 6 ரயில்களின் 12 பெட்டிகள், எல்எச்பி  ரயில் பெட்டிகளாக மாற்றப்பட்டன.பல ரயில்களில் 166 கூடுதல் பெட்டிகள் இணைக்கப்பட்டன.கோடை விடுமுறை மற்றும் விழாக்கால விடுமுறை நாட்களில் 1742 சிறப்பு ரயில்கள் இயக்கப்பட்டன.ரயில் பயணிகளுக்கு பொது பாஸ் வழங்க யுடிஎஸ் கைப்பேசி செயலி மாநில அரசின் இணையதளத்துடன் இணைக்கப்பட்டது.13 நடை மேம்பாலங்கள் அமைக்கப்பட்டன.மத்திய ரயில்வேயில் 319 நடை மேம்பாலங்கள் உள்ளன.125 எஸ்கலேட்டர்கள் உள்ளன.மும்பை மண்டலத்தில் 5 இரட்டை எஸ்கலேட்டர்கள் உள்ளன.86 லிஃ.ப்ட்கள் உள்ளன.379 ரயில் நிலையங்களில் வைஃபை வசதி உள்ளது.இதுவரை மும்பை மண்டலத்தில் 3,450 ரயில் நிலையங்கள் உட்பட 4687 ரயில் நிலையங்களில் சிசிடிவி கேமிராக்கள் பொருத்தப்பட்டுள்ளன.37 புறநகர் ரயில்களில் 200 பெண்கள் பெட்டியில் சிசிடிவி கேமிராக்கள் பொருத்தப்பட்டுள்ளன.பெண் பயணிகளுக்கான ஸ்மார்ட் சகேலி செயலி தொடங்கப்பட்டுள்ளது.நெடுந்தூரம் தனியாக பயணம் செய்யும் பெண்களுக்காக ‘மேரி சகேலி’ செயலி உள்ளது
மேலும் விவரங்களுக்கு இந்த ஆங்கில செய்திக் குறிப்பைக் காணலாம் :
https://www.pib.gov.in/PressReleasePage.aspx?PRID=1788548
நாடாளுமன்ற விவகாரத்துறை அமைச்சகம்
நாடாளுமன்ற பட்ஜெட் கூட்டத்தொடர் இன்று தேதி குறிப்பிடாமல் ஒத்திவைப்பு
கடந்த ஜனவரி மாதம் 31-ம் தேதி தொடங்கிய நாடாளுமன்ற பட்ஜெட் கூட்டத்தொடர் இன்று தேதி குறிப்பிடப்படாமல் ஒத்தி வைக்கப்பட்டது. பட்ஜெட் கூட்டத்தொடர் பற்றி நாடாளுமன்ற விவகாரங்கள் துறை இணையமைச்சர் திரு அர்ஜூன் ராம் மேக்வால் பேசும் போது, “இந்தப் பட்ஜெட் கூட்டத்தொடர் 2023-ல் 25 அமர்வுகள் மொத்தமாக நடைபெற்றன. இடைப்பட்ட காலகட்டத்தில் மாநிலங்களவை மற்றும் மக்களவை, பிப்ரவரி 13-ம் தேதி முதல் மார்ச் 12 வரையில் இரு அவைகளும் ஒத்திவைக்கப்பட்டன. பின்னர் மார்ச் 13-ம் தேதி அன்று மீண்டும் பட்ஜெட் கூட்டத்தொடர் தொடங்கியது. பட்ஜெட் கூட்டத்தொடரின் முதல் பகுதியில் மக்களவை மற்றும் மாநிலங்களவையில் மொத்தமாக 10 அமர்வுகள் நடைபெற்றன. 2-வது பகுதியில் 2 அவைகளிலும் மொத்தமாக 15 அமர்வுகள் நடைபெற்றன. ஆகமொத்தத்தில் 25 அமர்வுகள் நடைபெற்றன. இந்த ஆண்டின் முதல் அமர்வில் குடியரசுத் தலைவர் நாடாளுமன்ற இரு அவைகளிலும் உரையாற்றினார்.” அதற்கு பிறகு பொருளாதார ஆய்வறிக்கை தாக்கல் செய்யப்பட்டது. தொடர்ந்து பிப்ரவரி 1-ம் தேதி மத்திய பட்ஜெட் தாக்கல் செய்யப்பட்டது.
மத்திய பட்ஜெட் குறித்து இரு அவைகளிலும் பொது விவாதங்கள் நடைபெற்றன. இந்த கூட்டத் தொடரில் 8 மசோதாக்கள் அறிமுகப்படுத்தப்பட்டன. மக்களவையில் 6 மசோதாக்கள் நிறைவேறின. மாநிலங்களவையில் 6 மசோதாக்கள் நிறைவேறின, சில மசோதாக்கள் திரும்ப அனுப்பப்பட்டன. இந்தப் பட்ஜெட் கூட்டத்தொடரில் மக்களவையில் ஆக்கப்பூர்வமான நடவடிக்கைகள் 34 சதவீதமும், மாநிலங்களவையில் 24 சதவீதமும் மேற்கொள்ளப்பட்டது”.
விண்வெளித்துறை
முதல் சூரிய ஆய்வு விண்கலத்தை விண்ணில் செலுத்த இஸ்ரோ தயாராகி வருகிறது: மத்திய இணை அமைச்சர் திரு ஜிதேந்திர சிங்
சந்திரயான் வெறிறியைத் தொடர்ந்து, இஸ்ரோ, முதல் சூரிய ஆராய்ச்சிக்கான முதல் விண்கலமான ஆதித்யா-எல் 1-ஐ விண்ணில் செலுத்த இந்தியா தயாராக உள்ளது என்றும் இது செப்டம்பர் 2-ம் தேதி விண்ணில் செலுத்த திட்டமிடப்பட்டுள்ளது என்றும் மத்திய விண்வெளித் துறை இணை அமைச்சர் திரு ஜிதேந்திர சிங் கூறியுள்ளார்.
மெயின்புரியில் நடந்த நிகழ்ச்சி ஒன்றில் பேசிய டாக்டர் ஜிதேந்திர சிங், இந்தியாவின் சந்திரயான் திட்டத்தை உலகமே கொண்டாடி வரும் நிலையில், சூரியன் தொடர்பான ஆய்வுத் திட்டம் மீதான மக்களின் ஆர்வமும் பன்மடங்கு அதிகரித்துள்ளது என்றார்.
இந்தியாவின் விண்வெளித் துறையை கடந்த காலத் தடைகளில் இருந்து விடுவிப்பதற்கான அனைத்து நடவடிக்கைகளையும் பிரதமர் திரு நரேந்திர மோடி எடுத்துள்ளதாக அவர் கூறினார். இதன் விளைவாக, இன்று, நான்கு ஆண்டுகளுக்குள், இஸ்ரோவின் நிதி ஆதாரங்கள் அதிகரித்துள்ளன என்று அவர் குறிப்பிட்டார். விண்வெளித்துறை புத்தொழில் நிறுவனங்களின் எண்ணிக்கை நான்கிலிருந்து 150 ஆக உயர்ந்துள்ளது என்று அவர் கூறினார். ஐரோப்பிய செயற்கைக்கோள்களை செலுத்தியதில் இந்தியா 260 மில்லியன் யூரோக்களுக்கும் அதிகமாக ஈட்டியுள்ளது என்றும் அமெரிக்க செயற்கைக்கோள் செலுத்தப்பட்டதன் மூலம் இந்தியா 150 மில்லியன் அமெரிக்க டாலர்களை ஈட்டியுள்ளது என்றும் அவர் தெரிவித்தார்.
பிரதமர் திரு நரேந்திர மோடியின் நடவடிக்கைகளால்தான், சூரியனுக்கு முதல் விண்வெளி பயணத்தைத் தொடங்குவதற்கான நம்பிக்கையும் உறுதியும் இந்திய விண்வெளித்துறைக்கு உள்ளது என்று திரு ஜிதேந்திர சிங் கூறினார்.
பஞ்சாயத்து ராஜ் அமைச்சகம்
புதுப்பிக்கப்பட்ட தேசிய கிராம சுயராஜ்ய திட்டத்தை 01.04.2022 முதல் 31.03.2026 வரை தொடர அமைச்சரவை ஒப்புதல்
தேசிய கிராம சுயராஜ்யம் எனும் புதுப்பிக்கப்பட்ட மத்திய நிதியுதவித் திட்டத்தை 01.04.2022 முதல் 31.03.2026 வரை  தொடர்வதற்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு இன்று ஒப்புதல் அளித்துள்ளது. பஞ்சாயத்து ராஜ் அமைப்புகளின் நிர்வாக திறன்களை மேம்படுத்தும் நோக்கத்தில் இந்த முடிவு எடுக்கப்பட்டுள்ளது.
நிதி தாக்கங்கள்:
இத்திட்டத்தின் மொத்த நிதிச் செலவு ரூ.5911 கோடி, இதில் மத்தியப் பங்கு ரூ.3700 கோடி மற்றும் மாநிலப் பங்கு ரூ.2211 கோடி.
வேலைவாய்ப்பு உருவாக்கம் உட்பட முக்கிய தாக்கம்:
நாடு முழுவதும் உள்ள பாரம்பரிய அமைப்புகள் உட்பட 2.78 லட்சத்திற்கும் அதிகமான கிராமப்புற உள்ளாட்சி அமைப்புகளுக்கு, உள்ளாட்சி நிர்வாகத்தின் மூலம் நீடித்த வளர்ச்சி இலக்குகளை அடைவதற்கான நிர்வாக திறன்களை மேம்படுத்துவதற்கு இத்திட்டம் உதவும்.
கிராமங்களில் வறுமை இல்லாத மற்றும் மேம்பட்ட வாழ்வாதாரம், ஆரோக்கியமான கிராமம், குழந்தைகளுக்கு நட்பான கிராமம், போதுமான தண்ணீர் வசதி கொண்ட கிராமம், சுத்தமான மற்றும் பசுமை கிராமம், கிராமத்தில் தன்னிறைவான உள்கட்டமைப்பு, சமூக பாதுகாப்பு கிராமம், நல்லாட்சியுடன் கூடிய கிராமம், மற்றும் கிராமத்தில் உருவாக்கப்படும் வளர்ச்சி உள்ளிட்ட இலக்குகளை எட்ட இது உதவும்.
பட்டியல் பிரிவுகள், பழங்குடியினர் மற்றும் பெண்களின் பிரதிநிதித்துவத்தை பஞ்சாயத்துகள் கொண்டிருப்பதாலும், அடித்தட்டு மக்களுக்கு நெருக்கமான அமைப்புகளாக இருப்பதாலும், பஞ்சாயத்துகளை வலுப்படுத்துவது சமூக நீதி மற்றும் சமூகத்தின் பொருளாதார வளர்ச்சியுடன் சமத்துவத்தையும் உள்ளடக்கிய தன்மையையும் ஊக்குவிக்கும்.
பஞ்சாயத்து ராஜ் அமைப்புகளின் மின்-ஆளுமையின் அதிகரித்த பயன்பாடு மேம்பட்ட சேவை வழங்கல் மற்றும் வெளிப்படைத்தன்மையை அடைய உதவும். கிராம சபைகளை இத்திட்டம் வலுப்படுத்தும். திட்டத்தை செயல்படுத்துவதை மேற்பார்வையிடவும், திட்டத்தின் கீழ் இலக்குகளை அடைவதற்காக மாநிலங்கள் / யூனியன் பிரதேசங்களுக்கு தொழில்நுட்ப ஆதரவை வழங்கவும் தேவை அடிப்படையிலான ஒப்பந்தப் பணியாளர்கள் வழங்கப்படலாம்.
பயனாளிகளின் எண்ணிக்கை:
நாடு முழுவதும் உள்ள பாரம்பரிய அமைப்புகள் உள்ளிட்ட கிராமப்புற உள்ளாட்சி அமைப்புகளின் தேர்ந்தெடுக்கப்பட்ட 60 லட்சம் பிரதிநிதிகள், செயல்பாட்டாளர்கள் மற்றும் இதர பங்குதாரர்கள் இத்திட்டத்தின் நேரடிப் பயனாளிகளாக இருப்பார்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816360
பிரதமர் அலுவலகம்
பிரதமர் திரு நரேந்திர மோடி- அமெரிக்க அதிபர் திரு பைடன் இடையே தொலைபேசி உரையாடல்
பிரதமர் திரு நரேந்திர மோடி, அமெரிக்க அதிபர் மேதகு ஜோசப் ஆர். பைடனுடன் தொலைபேசி வாயிலாக இன்று உரையாடினார்.
தடுப்பூசித் திட்டங்கள் வாயிலாக கொவிட்-19 தொற்றின் இரண்டாவது அலையைக் கட்டுப்படுத்த இந்தியாவில் மேற்கொள்ளப்பட்டு வரும் நடவடிக்கைகள், அவரவர் நாடுகளில் கொவிட்-19 தொற்றின் நிலை குறித்தும், அவசர மருந்துகள், சிகிச்சைகள், மருத்துவ உபகரணங்கள் விநியோகத்தின் உறுதித் தன்மை குறித்தும் இரண்டு தலைவர்களும் ஆலோசித்தனர்.
இந்தியாவுடன் துணை நிற்பதாக உறுதி அளித்த அதிபர் திரு பைடன், சிகிச்சை முறைகள், செயற்கை சுவாசக் கருவிகள் மற்றும் கோவிஷீல்டு தடுப்பூசி தயாரிப்பதற்குத் தேவையான மூலப்பொருட்களைக் கண்டறிவது போன்ற வளங்களை விரைவாக வழங்கி இந்தியாவின் முயற்சிகளுக்கு ஆதரவளிக்க அமெரிக்கா உறுதிபூண்டிருப்பதாகக் கூறினார்.
அமெரிக்க அரசின் ஆதரவு மற்றும் உதவிக்கு தமது மனமார்ந்த நன்றியை பிரதமர் திரு நரேந்திர மோடி தெரிவித்துக் கொண்டார். தடுப்பூசி மைத்திரி, கோவாக்ஸ் மற்றும் குவாட் தடுப்பூசி முன்முயற்சிகள் போன்றவற்றில் கலந்து கொள்வதன் வாயிலாக உலகளவில் கொவிட்-19 பெருந்தொற்றைக் கட்டுப்படுத்துவதில் இந்தியா உறுதியுடன் இருப்பதாக அவர் குறிப்பிட்டார். கொவிட்-19 சம்பந்தமான தடுப்பூசிகள், மருந்துகள் மற்றும் சிகிச்சைகளுக்குத் தேவையான மூலப்பொருட்களின் விநியோகம் சுமூகமாக நடைபெறுவதை உறுதி செய்வதன் அவசியத்தை பிரதமர் அடிக்கோடிட்டுக் கூறினார்.
கொவிட்-19 பெருந்தொற்றை எதிர்கொள்வதில் தடுப்பூசியின் உருவாக்கம் மற்றும் விநியோகத்தில் இந்திய-அமெரிக்க கூட்டணியின் சாத்தியக்கூறுகளை இருநாட்டு தலைவர்களும் எடுத்துரைத்ததுடன், இது சம்பந்தமான நடவடிக்கைகளில் ஒத்துழைப்பு வழங்கி ஒருங்கிணைந்து பணியாற்றுமாறு இரு நாடுகளின் அதிகாரிகளுக்கு அறிவுறுத்தினர்.
வளர்ந்து வரும் நாடுகளுக்கு தடுப்பூசிகளும், மருந்துகளும் விரைவாகவும் சுலபமாகவும் கிடைக்கும் வகையில் ட்ரிப்ஸ் ஒப்பந்தத்தின் நெறிமுறைகளை தளர்த்துமாறு உலக வர்த்தக மையத்தில் இந்தியா மேற்கொண்ட முன்முயற்சி குறித்தும் அதிபர் திரு பைடனிடம் பிரதமர் திரு நரேந்திர மோடி தெரிவித்தார்.
இருநாட்டு தலைவர்களும் தொடர்ந்து தொடர்பில் இருக்க இசைவு தெரிவித்தனர்.
-------
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்திய தேசிய நெடுஞ்சாலை ஆணையம், உள்ளூர் நிபுணத்துவத்தை மேம்படுத்தும் நெடுஞ்சாலை உள்கட்டமைப்பை மேம்படுத்துவதற்காக முதன்மைத் தொழில்நுட்ப நிறுவனங்களுடன் ஒருங்கிணைந்து கூட்டாக இயங்க முடிவு
உலகத்தரம் வாய்ந்த தேசிய நெடுஞ்சாலைகள்  கட்டமைப்பை வழங்குவதற்கான முயற்சியில், இந்திய தேசிய நெடுஞ்சாலை ஆணையம்  அனைத்து IITs, NITs மற்றும் புகழ்பெற்ற பொறியியல் கல்லூரிகளை அணுகி, நிறுவன சமூகப் பொறுப்புணர்வு ) இன் ஒரு பகுதியாக தன்னார்வ அடிப்படையில் அருகிலுள்ள தேசிய நெடுஞ்சாலைகளின்  விரிவாக்கவதற்கு ஒத்துழைக்கவும், ஏற்றுக்கொள்ளவும் அணுகியுள்ளது. நாட்டின் சாலை உள்கட்டமைப்பு மற்றும் சுற்றுச்சூழல் அமைப்பை மேம்படுத்துவதற்காக மாணவர்கள் மற்றும் ஆசிரியர்களின் அறிவுசார் விவேகத்தைப் பயன்படுத்துவதே இதன் நோக்கம். நிறுவனங்கள் அதன் ஆசிரியர்கள் மற்றும் மாணவர்களுக்கும் உள்ளூர்த் தேவை, இடவியல், வளத்திறன் போன்றவற்றிற்கு நல்ல அங்கீகாரம் கிடைக்கும். இந்த முக்கியமான உள்ளீடுகளை தேசிய நெடுஞ்சாலை விரிவாக்கத்தின் முன் கட்டுமானம், கட்டுமானம் மற்றும் செயல்பாட்டின் பல்வேறு கட்டங்களில் இந்திய தேசிய நெடுஞ்சாலை ஆணையம் பயன்படுத்தலாம். பரவலாக்கப்பட்ட இந்த அணுகுமுறை, முடிவெடுப்பதில் பங்கேற்பு உணர்வை உருவாக்குவதோடு, மாணவர்களுக்கு ஒருங்கிணைந்து கற்றல், உள்ளிருப்புப் பயிற்சிக்கான விருப்பம் மற்றும் எதிர்கால ஆராய்ச்சிக்கு வழிகாட்டுதலாகவும் அமையும், நிறுவனத்தால் விரிவாக்கப்படுவதற்கு முக்கியமான தரவை அணுகுவதற்கான வழியைத் திறக்கிறது, இது தேசிய நெடுஞ்சாலையின்  தரம் மற்றும் பாதுகாப்பு அம்சங்களை மேம்படுத்துவதற்கும் மேம்பட்ட ஆய்வக மற்றும் உருவகப்படுத்துதல் அமைப்புகளின் அடிப்படையில் நிறுவனத்தின் உள்ளூர்த் திறனை மேம்படுத்துவதற்கும் பயன்படுத்தப்படலாம்.
ஒரு நிறுவனத்தால் தேசிய நெடுஞ்சாலைகள் ஏற்றுக்கொள்ளபடும் போது பங்குதாரர்களின் ஈடுபாட்டை எளிதாக்கும் மற்றும் போக்குவரத்து இயக்கம், நெரிசல் மற்றும் விபத்துக்குள்ளான இடங்களை உடனடியாக அடையாளம் காண்பது போன்ற உள்ளூர்ப் பிரச்சினைகளைத் தீர்க்கவும் உதவும். இதன் மூலம் நெடுஞ்சாலைப் பயனர்கள் நிறுவனம் மற்றும் அதிகார சபை மூலம் உள்ளூர்ப் பிரச்சினைகளைத் தீர்ப்பதில் அதிக அதிகாரம் பெறுகிறார்கள். தற்போதைய மற்றும் எதிர்காலத் திட்டங்களில் உள்ளூர்த் தேவைகளைப் புரிந்து கொள்வதற்கும், பராமரிப்பு மற்றும் பயண வசதியை மேம்படுத்துவதற்கும், மேம்பட்ட பயனர் அனுபவத்திற்கான வழிகாட்டுதலுக்கான வசதிகளை மேம்படுத்துவதற்கும் இத்தகைய நிகழ்வுகள் இந்திய தேசிய நெடுஞ்சாலை ஆணையத்திற்கு உதவும். இதன் ஒட்டு மொத்த விளைவாக தேசிய நெடுஞ்சாலை விரிவாக்கம் பயணிகளின் நண்பனாக அமைவதுடன் சந்தோசமான, சுவராஸ்யமான பயணத்திற்கும் வழிவகுக்கும்.
ஏராளமான ஐ.ஐ.டி, என்.ஐ.டி மற்றும் பொறியியல் கல்லூரிகள் இந்தத் திட்டத்தில் சேரத் தேர்வு செய்யப்பட்டுள்ளன, மேலும் தேசிய நெடுஞ்சாலை ஆணையத்தின் அதிகாரிகள் ஆர்வமுள்ள நிறுவனங்களின் இயக்குநர்களுடன் பரஸ்பர ஆலோசனைகளையும் தொடங்கினர். இந்தத் திட்டத்தை நிறுவனமயமாக்குவதற்கும் நாட்டின் சாலை உள்கட்டமைப்பில் சீர்திருத்த மேம்பாடுகளைக் கொண்டு வருவதற்கும் தனிப்பட்ட நிறுவனங்கள் மற்றும் இந்திய தேசிய நெடுஞ்சாலை ஆணையம் இடையே புரிந்துணர்வு ஒப்பந்தம் கையெழுத்திடப்படுகிறது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அசாமில் அமைக்கப்படவுள்ள நாட்டின் முதல் பல்முனை சரக்குப் போக்குவரத்து பூங்காவுக்கு திரு நிதின் கட்கரி அடிக்கல் நாட்டினார்
அசாமின் ஜாகிகோபாவில் அமைக்கப்படவுள்ள நாட்டின் முதல் மல்ட்டி மோடல் லாஜிஸ்டிக்  பூங்காவிற்கு மத்திய போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி, காணொளிக் காட்சி வாயிலாக அடிக்கல் நாட்டினார். விமானம், தரைவழி, ரயில் மற்றும் கடல் வழிப் போக்குவரத்தை இணைக்கும் இந்தப் பூங்கா, 693.97 கோடி ரூபாய் செலவில் அமைக்கப்பட உள்ளது. மத்திய அரசின் பாரத்மாலா பரியோஜனா திட்டத்தின் கீழ் இந்தப் பூங்கா நிறுவப்பட உள்ளது. அசாம் மாநில முதலமைச்சர் திரு சர்பானந்தா சோனோ நிகழ்ச்சிக்குத் தலைமை தாங்கினார். மத்திய இணை அமைச்சர்கள் டாக்டர் ஜிதேந்திர சிங், டாக்டர் வி கே சிங், திரு ரமேஷ்வர் தெலி, மாநில அமைச்சர்கள், நாடாளுமன்ற உறுப்பினர்கள், சட்டமன்ற உறுப்பினர்கள் மற்றும் மத்திய, மாநில அரசுகளின் உயரதிகாரிகள் இந்த நிகழ்ச்சியில் கலந்து கொண்டனர்.
நிகழ்ச்சியில் பேசிய அமைச்சர் திரு நிதின் கட்கரி, நாட்டில் 35 மல்ட்டி மோடல் லாஜிஸ்டிக் பூங்காக்களை அமைக்க தமது அமைச்சகம் திட்டமிடப்பட்டு இருப்பதாகவும், இது குறித்த விரிவான திட்ட அறிக்கை தயாரிக்கப்பட்டு வருவதாகவும் கூறினார். அசாமின் ஜாகிகோபாவில் முதல் பூங்காவை தேசிய நெடுஞ்சாலை உள்கட்டமைப்பு மேம்பாட்டு நிறுவனம்  அமைப்பதாகத் தெரிவித்தார். பிரம்மபுத்திரா நதி அருகில் 317 ஏக்கர் நிலப்பரப்பில் இந்த பூங்கா கட்டப்பட உள்ளதாக அவர் மேலும் கூறினார். இந்தப் பூங்காவின் முதல் கட்டப் பணி, வரும் 2023 ஆம் வருடம் நிறைவடையும் என்று எதிர்பார்க்கப்படுவதாகத் தெரிவித்தார். சாலைப் பணிகளுக்காக 171 கோடி ரூபாயும், கட்டிடம் கட்டுவதற்காக 87 கோடி ரூபாயும், ரயில்வே பணிகளுக்காக 23 கோடி ரூபாயுமாக 280 கோடி ரூபாய் ஏற்கனவே ஒதுக்கப்பட்டுள்ளதாகவும், அடுத்த மாதம் இந்த பணிகள் தொடங்கும் என்றும் அமைச்சர் கூறினார். இந்தத் திட்டத்தின் மூலம் அசாமில் உள்ள சுமார் 20 லட்சம் இளைஞர்களுக்கு நேரடியாகவும் மறைமுகமாகவும் வேலைவாய்ப்பு கிடைக்கும் என்றார் அவர்.
இந்த மல்டி மோடல் லாஜிஸ்டிக் பூங்காவில் குளிர்பதன வசதி, கிடங்குகள், பெட்ரோல் நிலையங்கள், உணவகங்கள், தங்கும் விடுதிகள், சுத்திகரிக்கப்பட்ட தண்ணீர் உள்ளிட்ட அனைத்து வசதிகளும் இடம்பெறும் என்று அமைச்சர் திரு நிதின் கட்கரி மேலும் தெரிவித்தார்.
நாக்பூரில் 346 ஏக்கர் பரப்பளவில் மல்ட்டி மோடல் லாஜிஸ்டிக் பூங்கா அமைப்பதற்கான திட்ட அறிக்கை தயாராக இருப்பதாக அவர் கூறினார். பெங்களூருவில் மல்ட்டி மோடல் லாஜிஸ்டிக் பூங்கா, பஞ்சாப், சூரத், மும்பை, இன்டோர், பட்னா, ஹைதராபாத், விஜயவாடா மற்றும் கோயம்பத்தூரில் கிடங்கு கட்டிடங்களை அமைப்பதற்கான திட்ட வரைவறிக்கைகள் தயாரிக்கப்பட்டு வருவதாக அவர் மேலும் குறிப்பிட்டார்.
சென்னை துறைமுகம் அருகில் மல்ட்டி மோடல் லாஜிஸ்டிக் பூங்கா அமைப்பதற்கான விரிவான திட்ட அறிக்கை தயாரிக்கப்பட்டு வருவதாகவும் பூனே மற்றும் லூதியானாவில் லாஜிஸ்டிக்ஸ் பூங்கா அமைப்பது குறித்த ஆய்வு மேற்கொள்ளப்பட்டு வருவதாகவும் அவர் மேலும் தெரிவித்தார். இது தவிர அகமதாபாத், ராஜ்கோட், காண்ட்லா, வதோதரா, லூதியானா, அமிர்தசரஸ், ஜலந்தர், படிண்டா, ஹிஸார், அம்பாலா, கோட்டா, ஜெய்ப்பூர், ஜகட்சிங்பூர், சுந்தர்நகர், டெல்லி, கோல்கத்தா, புனே, நாசிக், பனாஜி, போபால், ராய்ப்பூர் மற்றும் ஜம்மு 22 நகரங்களில் மல்டி மாடல் லாஜிஸ்டிக் பூங்காக்கள் அமைக்கத் திட்டமிடப்பட்டு இருப்பதாக அவர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666089
-----
(Visitor Counter : 176